- Ilie Dumitrescu a criticat un jucător de la FCSB
- Cum a reacționat imediat Gigi Becali
Ilie Dumitrescu a criticat un jucător de la FCSB, după victoria cu Petrolul. Fostul internațional l-a făcut praf pe Risto Radunovic, după ce fundașul a riscat eliminarea pe finalul meciului, ca urmare a unui conflict avut cu doi adversari.
Risto Radunovic a avut o ieșire nervoasă și l-a împins pe Alexandru Ișfan, pe finalul meciului de pe Arena Națională. Ulterior, fundașul i-a dat o palmă peste cap șui lui Bart Meijers, primind cartonașul galben după acest conflict creat.
Ilie Dumitrescu a criticat un jucător de la FCSB, după victoria cu Petrolul
Ilie Dumitrescu nu a înțeles ieșirea lui Risto Radunovic, ieșire pe care a numit-o "maimuțăreală". Acesta a transmis că muntenegreanul risca să fie eliminat și să rateze derby-ul cu Rapid, din runda următoare. Acesta a mai subliniat că roș-albaștrii nu aveau nevoie de un astfel de scenariu, deoarece nu au foarte multe soluții pe bancă.
"Chiar nu înțeleg. Ai 1-0, mai sunt câteva minute. Nu înțeleg ieșirile astea. Maimuțăreala asta eu nu o înțeleg niciodată. Chestiile astea nu le înțeleg! Nu pot să le înțeleg! Poți să rupi echilibrul într-o fază ca asta, poți să nu joci meciul următor.
Și așa sunt probleme. Dacă te uiți pe banca FCSB-ului, nu este o bancă… dar revine Olaru și mai ai o soluție, două. N-ai voie să faci așa ceva! Radunovic e un luptător, este un jucător care are determinare, atitudine, dar nu să împingi adversarul și facă chestii din astea. Mie nu-mi place chestia asta pe care o văd și la alte echipe", a declarat Ilie Dumitrescu, conform digisport.ro.
După meci, și Gigi Becali a oferit un verdict despre faza în care a fost implicat Risto Radunovic. Acesta a transmis că fundașul său nu ar meritat să fie eliminat, deoarece l-a lovit "prietenește" peste cap pe Mejiers.
"Nu cred, Radunovic nu i-a dat cu palma să îl lovească, i-a dat în semn de prietenie. 'Hai, mă, taci din gură' sau cam așa ceva", a transmis și Gigi Becali, conform aceleiași surse precizate mai sus.
Viorel Moldovan şi Florin Răducioiu, atacuri după FCSB – Petrolul
Viorel Moldovan şi Florin Răducioiu au lansat atacuri nemiloase după FCSB – Petrolul 1-0. Cei doi foşti mari atacanţi au fost surprinşi de simulările unor jucători din cele două tabere.
Răducioiu susţine că această atitudine îi va împiedica pe jucătorii români să facă faţă în campionatele de top din Europa.
"Penibil. Nu poți să faci așa ceva. Și la antrenamete dacă îi ia unul mai tare, plâng. La antrenamente fac la fel. Este scandalos", a spus Florin Răducioiu la primasport.ro.
"Să cerșești de așa manieră… penibil. De asta când se duc în străinătate îi iau ăia pe capotă… plâng", a completat şi Viorel Moldovan.